U-I-338/06
Natisni
Opravilna št.:
U-I-338/06
Datum odločitve:
10. 4. 2008
ECLI:
ECLI:SI:USRS:2008:U.I.338.06
Akt:
Odlok o spremembah in dopolnitvah Odloka o sprejemu prostorskih ureditvenih pogojev za plansko celoto V2 Trnovo – Tržaška cesta, za območje urejanja VR 2/6 Ob Cesti dveh cesarjev (Uradni list RS, št. 79/04)
Izrek:
Pobuda za začetek postopka za oceno ustavnosti in zakonitosti Odloka o spremembah in dopolnitvah Odloka o sprejemu prostorskih ureditvenih pogojev za plansko celoto V2 Trnovo – Tržaška cesta, za območje urejanja VR 2/6 Ob Cesti dveh cesarjev (Uradni list RS, št. 79/04) se zavrže.
Evidenčni stavek:
V primerih, ko izpodbijani predpis ne učinkuje neposredno, izkazuje pobudnik pravni interes za oceno ustavnosti izpodbijanega predpisa šele po izčrpanju vseh pravnih sredstev v postopkih pred pristojnimi sodišči hkrati z vložitvijo ustavne pritožbe.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Jože Hribernik in Drago Demšar, Ljubljana
Datum vloge:
20. 7. 2006
Vrsta odločitve:
sklep
Vrsta rešitve:
zavrženje
Dokument:
US28061
Dokument v PDF obliki:
U-I-338-06.pdf
107 KB
Prenesite datoteko
U-I-338/06-9
10. 4. 2008
SKLEP
Ustavno sodišče je v postopku za preizkus pobude Jožeta Hribernika in Draga Demšarja, Ljubljana, ki ju zastopa Tomaž Petrovič, odvetnik v Ljubljani, na seji 10. aprila 2008
sklenilo:
Pobuda za začetek postopka za oceno ustavnosti in zakonitosti Odloka o spremembah in dopolnitvah Odloka o sprejemu prostorskih ureditvenih pogojev za plansko celoto V2 Trnovo – Tržaška cesta, za območje urejanja VR 2/6 Ob Cesti dveh cesarjev (Uradni list RS, št. 79/04) se zavrže.
Obrazložitev
1. Pobudnika izpodbijata Odlok spremembah in dopolnitvah Odloka o sprejemu prostorskih ureditvenih pogojev za plansko celoto V2 Trnovo – Tržaška cesta, za območje urejanja VR 2/6 Ob Cesti dveh cesarjev (v nadaljevanju Odlok), kolikor ureja gradnjo islamskega kulturnega centra. Izpodbijani Odlok naj bi bil v nasprotju z 2., s 33. in z 71. členom Ustave ter s 84. in s 86. členom Zakona o vodah (Uradni list RS, št. 67/02 – ZV-1). Zatrjujeta, da sta lastnika nepremičnin na območju, ki naj bi bilo zaradi načrtovane nezakonite gradnje na podlagi izpodbijanega Odloka ogroženo zaradi poplavne vode. V zvezi z utemeljitvijo pravnega interesa navajata tudi, da tožita Mestno občino Ljubljana zaradi nezakonitih ravnanj in razpolaganja, ki jih ta izvaja na podlagi Odloka.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj. Po ustaljeni ustavnosodni presoji se v primerih, ko izpodbijani predpis ne učinkuje neposredno, pobuda lahko vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo pod pogoji iz 50. do 60. člena ZUstS (glej sklep št. U-I-251/07 z dne 10. 1. 2008, Uradni list RS, št. 6/08).
3. Izpodbijani Odlok ne učinkuje neposredno. Glede na razloge, navedene v sklepu št. U-I-251/07, bosta lahko pobudnika pravni interes za oceno ustavnosti in zakonitosti Odloka izkazovala šele po izčrpanju vseh pravnih sredstev v postopkih pred sodišči hkrati z vložitvijo ustavne pritožbe. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, Jasna Pogačar, dr. Ciril Ribičič in Jan Zobec. Sklep je sprejelo soglasno.
Jože Tratnik
Predsednik